Latitudo geographica
Latitudo geographica φ est in superficie terrae distantia locorum usque ab linea aequatoriali quae distantia gradibus metitur. Linea aequatorialis habet latitudinem nullam, polus septentrionalis latitudinem 90 graduum, australis -90 graduum. Locus in superficie terrae determinatur coordinatis geographicis quae sunt latitudo et longitudo geographica. Haec locandi methodus iam apud Claudium Ptolemaeum invenitur.